ΓΡΑΠΤΗ ΕΡΩΤΗΣΗ E-2703/99

υποβολή: Chris Davies (ELDR) προς την Επιτροπή

(12 Ιανουαρίου 2000)

Θέμα: Παραγωγή βαμβακιού στην Ασία

Σύμφωνα με ένα θέμα από το Ενημερωτικό Δελτίο που δημοσιεύτηκε από το Κέντρο Ενημέρωσης του ΟΗΕ φέτος, ο Οργανισμός Τροφίμων και Γεωργίας των Ηνωμένων Εθνών (FAO) σχεδιάζει με χρηματοδότηση από την ΕΕ ένα σημαντικό έργο παραγωγής βαμβακιού κατά τρόπο φιλικό προς το περιβάλλον, για το Μπανγκλαντές, την Κίνα, την Ινδία, το Πακιστάν, τις Φιλιππίνες και το Βιετνάμ, το οποίο είναι κατά τέτοιο τρόπο σχεδιασμένο ώστε να μειώσει κατά 50 % την χρήση εντομοκτόνων από τους αγρότες αυξάνοντας ταυτόχρονα την παραγωγή.

Σκοπεύει η Επιτροπή να παράσχει λεπτομέρειες του σχεδίου και να επιβεβαιώσει ότι δεν θα περιλαμβάνει αυτό την χρήση γενετικά τροποποιημένων ουσιών, ούτε και θα δημιουργήσει κινδύνους για την βιοποικιλότητα;

Απάντηση του κ. Patten εξ ονόματος της Επιτροπής

(25 Φεβρουαρίου 2000)

Στόχος του περιφερειακού αυτού έργου είναι η αειφόρος, επικερδής και φιλική προς το περιβάλλον παραγωγή βαμβακιού σε έξι συμμετέχουσες χώρες (Ινδία, Πακιστάν, Κίνα, Μπανγκλαντές, Βιετνάμ και Φιλιππίνες). Ο στόχος αυτός επιτυγχάνεται μέσω της ανάπτυξης, της προαγωγής και της εφαρμογής της ολοκληρωμένης διαχείρισης των βλαβερών οργανισμών (IPM) από τους γεωργούς και το προσωπικό γενικών εφαρμογών. Η ολοκληρωμένη διαχείριση των βλαβερών οργανισμών (Agenda 21), η οποία συνδυάζει την βιολογική καταπολέμηση, την ανθεκτικότητα των φυτών και κατάλληλες γεωργικές πρακτικές και ελαχιστοποιεί τη χρήση παρασιτοκτόνων, εγγυάται τις εσοδείες, μειώνει το κόστος, είναι φιλική προς το περιβάλλον και συμβάλλει στην αειφόρο γεωργία. Επομένως, η ολοκληρωμένη διαχείριση των βλαβερών οργανισμών συνεπάγεται σημαντική μέριμνα της βιοποικιλότητας, και ουσιαστική μείωση της χρήσης παρασιτοκτόνων η οποία είναι δυνατή χωρίς τη χρήση γενετικά τροποποιημένων οργανισμών.

Η στρατηγική του έργου, που έχει μόλις τεθεί σε εφαρμογή, (Νοέμβριος 1999), θα ακολουθήσει τις πολιτικές που σκιαγραφούνται στον Έλεγχο των παρασιτοκτόνων και της ολοκληρωμένης διαχείρισης των βλαβερών οργανισμών, που θα αποτελέσει στρατηγική σταδιακής διαχείρισης των βλαβερών οργανισμών βασισμένη σε τρεις θεμελιώδεις αρχές: τη θέσπιση ελέγχων για τη χρήση παρασιτοκτόνων, τη μείωση της χρήσης φυτοφαρμάκων και τις δράσεις για την προώθηση της ολοκληρωμένης διαχείρισης των βλαβερών οργανισμών.

Η Επιτροπή έχει επίγνωση ότι, από το 1988, οι κινεζικοί δημόσιοι οργανισμοί έχουν προβεί σε σημαντικές επενδύσεις στον τομέα της βιοτεχνολογίας των φυτών και το γενετικά τροποποιημένο βαμβάκι καλλιεργείται για εμπορικούς σκοπούς σε ορισμένες περιοχές της Κίνας από το 1998. Η Επιτροπήποστήριξε αποστολή στην Κίνα εμπειρογνωμόνων στον τομέα της βιοασφάλειας για να διερευνήσουν την ασφάλεια της εργασίας τους και οι κινεζικές αρχές θέσπισαν κανόνες σε θέματα βιοασφάλειας οι οποίοι είναι σύμφωνοι με τα διεθνή πρότυπα.

Η εισαγωγή διαγονιδιακών φυτών στη γεωργία έχει προχωρήσει με ταχύ ρυθμό αλλά η αξιολόγηση των επιπτώσεων και η ένταξη των διογονιδιακών καλλιεργειών στα συστήματα IPM αποτελεί εντελώς νέο τομέα. Αναμένει να καθοριστεί ο τρόπος με τον οποίο οι καλλιέργειες αυτές μπορούν να ενσωματωθούν ως ασφαλείς και αποδοτικές συνιστώσες αειφόρων συστημάτων IPM. Τα ανωτέρω θα ληφθούνπόψη όταν η κινεζική συνιστώσα για το εν λόγω κοινοτικό περιφερειακό έργο αποφασιστεί με τις κινεζικές αρχές, από κοινού με τους σχετικούς κοινωνικούς, πολιτιστικούς και περιβαλλοντικούς παράγοντες που ισχύουν για την Κίνα. Οι συνομιλίες αυτές θα αποτελέσουν ευκαιρία για να εξεταστούν οι διάφορες απόψεις και να συμφωνηθεί ο τόπος εφαρμογής του έργου και οι ποικιλίες βαμβακιού ώστε να μην διακυβευτούν οι θέσεις της Κοινότητας ή της Κίνας σχετικά με τη χρήση γενετικά τροποποιημένων φυτών.